b'\n_START_ARTICLE_\nEarMaster\n_START_SECTION_\nVsebina\n_START_PARAGRAPH_\nEarMaster 5 sestavljajo 3 na\xc4\x8dini usposabljanja: dva niza lekcij, imenovana (tutor) in na\xc4\x8din po meri. Medtem ko je prvi tutor (ti "standard tutor") bolj splo\xc5\xa1en in so lekcije namenjene predvsem treniranju posluha je drugi tutor (ti "jazz tutor") namenjen izklju\xc4\x8dno u\xc4\x8denju posebnosti Jazz glasbe (npr. jazz akordi in swing ritmi). V na\xc4\x8dinu po meri pa lahko uporabnik sam ustvarja lekcije. Discipline, ki jih zajema EarMaster 5 so petje intervalov, primerjanje intervalov, prepoznavanje intervalov, prepoznavanje lestvic, prepoznavanje akordov, prepoznavanje inverzij akordov, narekovanje ritma, branje ritma, imitacija ritma, popravek ritma in melodi\xc4\x8dni narek._NEWLINE_Na vpra\xc5\xa1anja se odgovarja z vmesnikom na zaslonu (osebje, klavir, kitara, bas, violina, violon\xc4\x8delo, benjo in ve\xc4\x8d drugih godal), z MIDI instrumentom ali mikrofonom (glas, ploskanje ali akusti\xc4\x8dni in\xc5\xa1trument)._NEWLINE_Note so v programu EarMaster poimenovane z uporabo na\xc4\x8dina Anglo-Saxon (A, B, C, itd.) ali Solfege (spremenljiv Do in nespremenljiv Do, z uporabo zlogov: Do, Re, Mi, itd.), kar ga naredi zdru\xc5\xbeljivega z Kod\xc3\xa1ly metodo._NEWLINE_Rezultati vsake opravljene lekcije se evidentirajo in analizirajo v oknu statistika in se lahko izvozijo kot podatkovna datoteka, ki se jo po\xc5\xa1lje u\xc4\x8ditelju preko elektronske po\xc5\xa1te (\xc4\x8de se npr. uporablja v izobra\xc5\xbeevalne namene v \xc5\xa1oli). Statisti\xc4\x8dni podatki so prikazani tudi v programu samem.\n_START_SECTION_\nTehni\xc4\x8dne zna\xc4\x8dilnosti\n_START_PARAGRAPH_\nEarMaster 5 je nalo\xc5\xbeen na CD-rom-u in po namestitvi zaseda med 26 in 30 MB, odvisno od izdaje (Essential, Pro, School). Programska oprema je zdru\xc5\xbeljiva z OS Microsoft Windows (98, ME, 2000, XP, Vista in 7), Mac OS X 10.4.11 ali bolj\xc5\xa1i (Intel ali PowerPC procesorji) (od 11/27/08) in je na voljo v 32 jezikih, med katere sodi tudi sloven\xc5\xa1\xc4\x8dina._NEWLINE_Izdaja EarMaster School 5 je namenjena uporabi v \xc5\xa1olah. Lahko se uporablja v omre\xc5\xbeju in vklju\xc4\x8duje funkcije, ki jih potrebujejo u\xc4\x8ditelji za izdelavo nalog in sledenje rezultatov za ve\xc4\x8d uporabnikov hkrati. Vsebuje tudi funkcije za u\xc4\x8denje na daljavo.\n_START_SECTION_\nZgodovina\n_START_PARAGRAPH_\nEarMaster prototip, ki ga je leta 1994 izdelal Hans Jakobsen je deloval v okolju DOS. Prvo uradno razli\xc4\x8dico EarMaster 1.0 je leta 1996 izdalo podjete Miditec in je vklju\xc4\x8devala 5 jezikov. EarMaster 2.0 je iz\xc5\xa1el leta 1997 in je bil prva razli\xc4\x8dica, ki se je prodajala na spletu. Leta 1998 je EarMaster v sodelovanju z 29 glasbenimi pedagogi razvil prvo izobra\xc5\xbeevalno razli\xc4\x8dico svoje programske opreme za treniranje posluha EarMaster School 2.5. Razli\xc4\x8dici EarMaster Pro 4 in EarMaster School 4 sta iz\xc5\xa1li leta 2000 in sta vsebovali nov uporabni\xc5\xa1ki vmesnik in ve\xc5\xa1 mo\xc5\xbenosti. Trenutna razli\xc4\x8dica je EarMaster 5, ki je na voljo v treh izvodih EarMaster Essential, EarMaster Pro in EarMaster School.'